Diari Oficial de la Generalitat Valenciana


Sumari del DOGV 5460, del 28-02-2007 (2007/2516)

ORDE de 12 de febrer de 2007, de la Conselleria de Justícia, Interior i Administracions Públiques per la qual s'homologuen els Estatuts de la Mancomunitat Serveis Socials El Comtat.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   5460

Data del DOGV
:   28-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/2516


Data del document
:   12-02-2007

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Anàlisi jurídica

 Descriptors 

:   * El Comtat
    * administració local
    * associació de municipis
    * reglament intern

Els plens dels ajuntaments de Cocentaina, Benilloba, Gorga, Alcoleja, Benassau, Millena, Balones, Quatretondeta, Benimassot, Facheca, Famorca i Tollos, de la província d'Alacant, van acordar la creació de la Mancomunitat Serveis Socials "el Comtat", així com els Estatuts que han de regir-la.  
L'expedient ha sigut tramitat conforme a les prescripcions legals.  
Per tot això, i d'acord amb el que disposa l'article 44 de la Llei 7/1985, de 2 d'abril, Reguladora de les Bases de Règim Local, i l'article primer del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques  
ORDENE  
Article únic  
S'homologuen els Estatuts de la Mancomunitat Serveis Socials El Comtat, el text del qual es transcriu a continuació com a annex, en haver-se acreditat en l'expedient la legalitat de les actuacions.  
València, 12 de febrer de 2007.- El conseller de Justícia, Interior i Administracions Públiques: Miguel Peralta Viñes.  
Annex  
Estatuts de la Mancomunitat de Serveis Socials El Comtat  
Article 1. Municipis que integren la Mancomunitat  
1. Els municipis de Cocentaina, Benilloba, Gorga, Alcoleja, Benasau, Millena, Balones, Quatretondeta, Benimassot, Facheca, Famorca i Tollos, tots ells de la província d'Alacant, a l'empara d'allò disposat en l'ordenament jurídic vigent, han acordat constituir-se en mancomunitat voluntària de municipis per a l'organització i la prestació en forma mancomunada dels serveis, programes o les activitats de la seua competència que es recullen en aquest Estatut.  
2. La Mancomunitat té personalitat i capacitat jurídica per a l'acompliment dels seus fins específics.  
3. La mancomunitat es constitueix per temps indefinit.  
Article 2. Denominació i seu  
La Mancomunitat que es constitueix es denominarà "El Comtat" i té la seu pròpia en el centre social del municipi de Cocentaina.  
Article 3. Objecte i Finalitats  
1. La mancomunitat es constitueix a l'objecte de la prestació dels següents serveis:  
a) Serveis socials  
La mancomunitat anirà fent-se càrrec gradualment de cadascun dels serveis, d'acord amb les necessitats i possibilitats, segons acorde l'òrgan plenari.   
2. La mancomunitat podrà assumir altres serveis inclosos en l'àmbit de la competència municipal que siguen delegables, segons els termes de la legislació de l'Estat i de la Comunitat Autònoma vigent en cada moment.  
Respecte a l'assumpció de nous serveis, el Ple de la Mancomunitat haurà de pronunciar-se sobre les peticions dels ajuntaments en aquest sentit, resolent la seua viabilitat, prèviament o simultàniament a l'aprovació de la proposta per a la modificació de l'estatut necessària per a l'assumpció d'aquests.  
La modificació d'estatut per a l'assumpció de nous serveis es tramitarà segons allò disposat en l'art. 24 d'aquest estatut.  
3. La prestació i l'explotació dels serveis, podrà realitzar-la la Mancomunitat de qualsevol de les formes previstes en l'ordenament jurídic vigent.  
4. La realització dels fins enumerats en el paràgraf primer d'aquest article comporta la subrogació per part de la Mancomunitat en la titularitat del servei, i li correspondrà, per tant, la gestió integral d'aquest, i tot el que fa referència a la imposició i l'ordenació de la taxa o taxes que puguen imposar-se.  
5. Els municipis associats podran adherir-se a la totalitat dels fins previstos o només a una part, sempre que siguen independents entre ells.  
Article 4. Capacitat jurídica  
La Mancomunitat, com a entitat local reconeguda per la llei, exercirà totes les potestats que li siguen conferides per la legislació vigent que afecte les entitats d'aquestes característiques per a l'acompliment dels seus fins, d'acord amb l'art. 4.3 de la Llei 7/1985 de 2 d'abril Reguladora de les Bases del Règim Local.  
Article 5. Òrgans de la Mancomunitat  
1. Els òrgans de govern de la Mancomunitat seran representatius dels ajuntaments mancomunats.  
2. Els òrgans de govern són:  
- El Ple de la Mancomunitat.  
- El president.  
- Els vicepresidents.  
3. Podrà crear-se una o més comissions informatives, tenint en compte el nombre de serveis que la Mancomunitat preste. La creació i composició d'aquestes comissions s'acordarà en la sessió extraordinària a què es refereix l'article 12.2, sense perjudici de la possibilitat d'acordar modificacions en sessions posteriors.  
Article 6. El Ple  
1. El Ple de la Mancomunitat estarà integrat pels vocals representants dels Ajuntaments mancomunats, elegits pels seus respectius òrgans plenaris.  
2. L'Ajuntament de Cocentaina comptarà amb quatre vocals, i cadascún dels altres municipis amb un vocal.  
Els vots que podrà exercir cada vocal dependran del número d'habitants del municipi:  
- menys de 500 habitants: 1 vot  
- de 501 a 2.000 habitants: 2 vots  
- de 2.001 a 5.000 habitants: 3 vots  
- més de 5.001 habitants: 4 vots  
Els vots queden, doncs, repartits segons la següent tabla:  
MUNICIPI  
 VOCALS VOTS   
 PER VOCAL TOTAL VOTS  
COCENTAINA 4 4 16  
BENILLOBA 1 2 2  
GORGA 1 1 1  
ALCOLEJA 1 1 1  
BENASAU 1 1 1  
MILLENA 1 1 1  
BALONES 1 1 1  
QUATRETONDETA 1 1 1  
BENIMASSOT 1 1 1  
FACHECA 1 1 1  
FAMORCA 1 1 1  
TOLLOS 1 1 1  
TOTALS 15 28  
El quòrum necessari per a la vàlida adopció dels acords per part del Ple s'enten sempre referit al número de vots, i no al número de vocals.  
3. Els vocals hauran de ser l'alcalde o algun dels regidors de cada Ajuntament.  
L'elecció dels membres assignats a cada ajuntament correspondrà al ple de cada corporació.  
4. Les entitats locals nomenaran, al mateix temps, un vocal suplent de cada vocal titular, amb les mateixes prerrogatives que aquest.  
5. La condició de vocal titular o suplent es perd, llevat el cas de l'article 7 per al mandat de la corporació en funcions, en els següents casos:  
a) Finalització dels manaments de les corporacions respectives.  
b) Quan l'Ajuntament deixe de ser membre de la mancomunitat, també deixaran de ser-ho els seus representants.  
c) Pèrdua de la condició de regidor de l'Ajuntament al qual representa,   
d) Suspensió de les funcions de regidor.  
e) Renúncia.   
En aquests tres últims casos, el Ple de la corporació afectada procedirà, en el termini de 10 dies, a triar un nou vocal.  
Article 7. Constitució del Ple de la Mancomunitat  
1. Després de la realització de les eleccions locals i dins del termini previst per la llei per a la designació de representants en òrgans cololegiats, les entitats locals hauran de nomenar el/s vocal/s i suplent/s que els representen en la Mancomunitat, i ho comunicaran a aquesta.  
2. Fins a la data de constitució del nou Ple, actuarà en funcions l'anterior i el seu president. Durant aquest període de temps, només es podrà dur a terme la gestió ordinària de la Mancomunitat, i en cap cas podran acceptar-se acords per als quals es requerisca una majoria qualificada.  
3. Transcorregut el termini perquè les entitats locals designen els vocals i dins dels 10 dies següents, es constituirà el nou Ple de la Mancomunitat i se'n designarà president. A tal efecte, el president en funcions, prèvies les consultes oportunes, efectuarà la convocatòria amb l'antelació prevista en l'art. 12.3 d'aquest estatut. En cas que no es realitze la convocatòria amb l'antelació necessària, la sessió constitutiva es celebrarà a les 20 hores del desè dia hàbil posterior a la conclusió del termini per a la designació de representants per tots els municipis mancomunats.  
Article 8 Competències i atribucions del Ple  
1. Correspon al Ple de la Mancomunitat:  
a Elegir i destituir el seu president  
b Controlar i fiscalitzar els òrgans de govern de la Mancomunitat  
c Aprovar el Reglament orgànic, les ordenances i resta de disposicions de caràcter general.  
d Aprovar el pressupost anual, la plantilla de personal i la relació dels llocs de treball, determinar el nombre i les característiques del personal eventual i aprovar l'oferta anual d'ocupació pública.  
e Aprovar les bases de les proves per a la selecció de personal.  
f Determinació dels recursos propis de caràcter tributari, modificacions del pressupost, disposició de despeses en assumptes de la seua competència i l'aprovació anual de comptes.  
g Acordar les operacions de crèdit o garantia, concedir quitacions o esperes i el reconeixement extrajudicial de crèdit.  
h L'exercici d'accions administratives i judicials i la defensa en els processos incoats contra la Mancomunitat en assumptes de la seua competència.  
i L'aprovació de les formes de gestió dels serveis  
j Proposar la reforma o modificació de l'estatut.  
k Aprovar els plans i projectes necessaris per a l'establiment, desenvolupament i gestió del serveis, programes i activitats previstes com a fins de la Mancomunitat.  
l Fixar anualment, en el seu cas, les aportacions econòmiques dels municipis integrants de la Mancomunitat.  
m Aprovar la separació o l'adhesió d'algun municipi a la Mancomunitat.  
n Acordar la dissolució de la mancomunitat i nomenar els vocals de la comissió liquidadora, i també l'aprovació de la proposta efectuada per aquesta.  
o Creació, estructures i règim de funcionament de les comissions informatives.  
p Fixar la periodicitat de les sessions plenàries i altres òrgans de la mancomunitat.  
q La resta que li siguen atribuïdes en el present estatut.  
r La resta d'atribucions que la legislació de règim local li atribueix al Ple de la Corporació.  
2. El Ple podrà delegar en el president les atribucions previstes en els punts e) i k), així com les modificacions del pressupost i l'aprovació d'operacions de crèdit, en els termes que disposen les bases d'execució del pressupost, i a més l'aprovació de l'oferta d'ocupació pública.  
Article 9 Nomenament del president  
1. El president de la Mancomunitat serà elegit pel Ple d'aquesta entre els seus membres, per majoria absoluta dels vots, sempre que voten a favor també la meitat més un dels vocals assistents.  
2. Podran ser candidats a la Presidència tots i cadascun dels vocals que componen el Ple.  
3. Si cap candidat no obté majoria necessària en la primera votació, es realitzarà una segona votació en la mateixa sessió, entre els dos candidats que hagueren obtingut major nombre de vots. Resultarà elegit aquell dels dos que obtinga un major nombre de vots. En cas d'empat, resultarà elegit el de major edat.  
4. La duració del mandat del president coincidirà amb el de les respectives corporacions, qualsevol que siga la data de la seua designació.  
5. El president deixarà de ser-ho:  
a En perdre la seua condició de vocal  
b Per renúncia al càrrec de president, sense perdre la condició de vocal, que haurà de formular per escrit davant el Ple de la Mancomunitat, el qual adoptarà acord de coneixement i procedirà, en la mateixa sessió o en una altra que es convoque dins els 10 dies següents, a triar un nou president.  
c Pels mateixos procediments i requisits que la legislació electoral estableix per a la moció de censura o la qüestió de confiança dels presidents de les corporacions locals.  
Article 10. Vicepresidents  
El president designarà entre els membres del Ple de la Mancomunitat, dos vicepresidents que el substituiran per ordre de nomenament en cas d'absència, vacant, malaltia o abstenció legal o reglamentària. D'aquests nomenaments es donarà compte al Ple en la primera sessió que celebre.  
Article 11 Competències i atribucions del president  
1. Corresponen al president de la Mancomunitat les competències següents:  
a) Dirigir el govern i l'administració de la Mancomunitat.  
b) Convocar, presidir i cloure les sessions del Ple i qualsevol altre òrgan de la Mancomunitat, i dirimir els empats amb el seu vot de qualitat.  
c) Dirigir, inspeccionar i impulsar els serveis, les obres i les activitats de la Mancomunitat.  
d) Ordenar pagaments, retre comptes i administrar els fons i béns de la Mancomunitat.  
e) Retre anualment els comptes de l'administració del patrimoni.  
f) Disposar despeses dins dels límits de la seua competència.  
g) Exercir la direcció de personal de la Mancomunitat.  
h) Formular el projecte de pressupost de la Mancomunitat.  
i) Contractar serveis i subministrament, en els mateixos casos que la legislació de règim local atribueix com a competència dels alcaldes, d'acord amb el procediment legalment establert.  
j) Representar la Mancomunitat en tota mena d'actes i negocis jurídics.  
k) L'exercici d'accions administratives i judicials i la defensa en els processos incoats contra la Mancomunitat en assumptes de la seua competència i en casos d'urgència, donant compte al Ple.  
l) Exercir totes les accions necessàries per al bon funcionament dels serveis de la Mancomunitat.  
m) Totes les funcions que la normativa de règim local atribueix a l'alcalde, les no específicament atribuïdes a altre òrgan de la mancomunitat i les que li puga delegar el Ple.  
2. El president pot delegar l'exercici de les seues atribucions, tret de la de convocar i presidir les sessions del Ple i les esmentades en els apartats a), b), g) i k).  
Article 12 Règim de sessions del Ple  
1. El Ple funciona en règim de sessions ordinàries de periodicitat preestablerta, extraordinàries i extraordinàries i urgents.  
2. El Ple haurà de fer una sessió ordinària almenys una vegada per quadrimestre. Dins d'aquest límit, correspon al Ple decidir la periodicitat d'aquestes sessions, i els dies i hores de la seua celebració, mitjançant acord adoptat en sessió extraordinària que haurà de convocar el president dins dels trenta dies següents al de la sessió constitutiva. Les sessions extraordinàries es celebraran quan així ho decidisca el president o ho sololicite, almenys, una quarta part del número de vots. En aquest últim cas, els terminis per a la celebració de la sessió o la convocatòria automàtica, en el seu cas, seguiran el règim determinat en la normativa bàsica de règim local per als òrgans plenaris dels ajuntaments.  
3. Les sessions del Ple han de convocar-se almenys amb cinc dies naturals d'antelació. En la citació haurà de constar l'ordre del dia.  
4. El Ple es constitueix vàlidament amb l'assistència de la meitat més un dels vots, sempre que el número de persones assistents amb la condició de vocal no siga inferior a tres. Aquest quòrum haurà de mantenir-se durant tota la sessió.  
5. En tot cas, cal la presència del president i del secretari de la Mancomunitat o de qui legalment els substituïsca.  
Article 13 Règim d'aprovació d'acords  
1. Els acords del Ple s'adopten, per regla general, per majoria simple dels vots. Hi ha majoria simple quan el valor dels vots afirmatius és major que el dels negatius, independentment del nombre de vocals que voten en un o en altre sentit.  
2. Cal el vot favorable de la majoria absoluta del número vots, sempre que voten a favor també la meitat més un dels vocals assistents, per a l'adopció d'acords en les matèries següents:  
a) Proposar la modificació de l'Estatut.  
b) Adhesió de nous membres  
c) Acordar la dissolució de la mancomunitat, previs els tràmits oportuns, i nomenar als vocals membres de la comissió liquidadora i aprovar la proposta efectuada per aquesta.  
d) L'assumpció dels nous serveis prevists en l'apartat 2 de l'article 3.  
e) Determinar la forma de gestió dels serveis.  
f) Totes les que en aquest estatut o en la legislació de règim local es demane la majoria absoluta dels membres del Ple dels ajuntaments.  
Article 14 Règim jurídic dels actes.  
1. Els actes dels diferents òrgans de la mancomunitat emesos en l'àmbit de les seues competències, posaran com a regla general, fi a la via administrativa.  
2. Els municipis integrants de la mancomunitat estaran vinculats pels acords adoptats en el compliment dels seus fins pels seus òrgans de govern. En els supòsits prevists en aquest estatut, o, en el seu cas, en la legislació de la comunitat autònoma valenciana, pel qual s'exigisca la ratificació pels plenaris dels ajuntaments afectats, serà necessari complir aquest requisit.  
3. En el municipi seu de la mancomunitat ha d'haver-hi un Registre General d'Entrada i Eixida de documents. Els registres de les diverses entitats locals mancomunades tindran la consideració de registres delegats dels de la mancomunitat a tots els efectes d'entrada, eixida i presentació de documents. Tots els escrits o documents que tinguen entrada o eixida en els registres delegats es trametran dins les 24 hores següents al registre de la Mancomunitat.  
Article 15 Habilitats nacionals  
1. La funció pública de Secretaria-Intervenció, que comprèn la fe pública, l'assessorament legal preceptiu i el control i la fiscalització, la intervenció de la gestió econòmica i financera i pressupostària, i la comptabilitat, la tresoreria i la recaptació, s'encomanaran a un o dos persones funcionàries amb habilitació de caràcter nacional (secretari/ secretària interventor/a o bé secretari/ secretària i interventor/a) i es cobriran per concurs entre persones funcionàries que tinguen aquest caràcter, segons el que disposa l'ordenament jurídic vigent.  
2. Mentrestant es classifiquen reglamentàriament per l'òrgan autonòmic competent dits llocs de treball, les esmentades funcions podran ser desenvolupades por un o més persones funcionàries d'administració local amb habilitació de caràcter nacional d'algun dels municipis que integren la mancomunitat, prèvia designació pel Ple d'aquesta.  
3. Una vegada creada la plaça o places, el procediment d'incorporació serà similar a allò per a la resta de les entitats locals. No obstant això, si una vegada creat i classificat es considera que el volum de serveis o recursos de la mancomunitat és insuficient per al manteniment de dit lloc o llocs de treball, es podrà, de conformitat amb la normativa aplicable, sololicitar l'exempció de l'obligació de mantindre'l o mantindre'ls.  
4. En aquest supòsit, i una vegada concedida l'esmentada exempció, les funcions reservades a habilitats nacionals s'exerciran a través de la persona funcionària o funcionàries amb aquesta habilitació d'algun dels municipis que integren la mancomunitat, pel servei d'assistència de la Diputació Provincial o mitjançant acumulació.  
5. La funció de Tresoreria serà atribuïda a una persona funcionària amb habilitació nacional o no, de la mancomunitat o d'algun dels ajuntaments mancomunitats, segons allò disposat en l'article següent, o a algun membre del Ple de la Mancomunitat, d'acord amb la normativa vigent de règim local.  
Article 16. Resta de personal  
1. El Ple de la Mancomunitat aprovarà la relació de llocs de treball. Anualment, juntament amb el pressupost, aprovarà la plantilla de personal propi, d'acord amb la relació de llocs de treball aprovada, i l'oferta d'ocupació pública  
2. La selecció i règim jurídic d'aquest personal, així com la provisió dels llocs de treball existents, es regirà, igual que per a la resta de les corporacions locals, per allò establert en la normativa bàsica sobre funció pública i la resta de legislació aplicable.  
3. Fins que es proveïsquen les places convocades, aquestes podran ocupar-se interinament, o amb personal laboral de caràcter temporal, segons les funcions, per les persones que, respectant els principis de publicitat, mèrit i capacitat, siguen oportunament seleccionades.  
4. La Mancomunitat assumirà com a propi el personal de l'Ajuntament de Cocentaina que actualment presta serveis en el departament de serveis socials, relacionats en l'annex de personal d'aquest Estatuts, en les mateixes condicions laborals o de servei en què es troba. Tot aquest personal es reintegrarà en la plantilla i relació de llocs de treball de l'Ajuntament de Cocentaina en cas de dissolució de la Mancomunitat o amortització del lloc per part d'aquesta.  
Al personal que, a partir de la constitució de la Mancomunitat, passe a formar part de la seua plantilla, s'aplicarà allò previst en aquest estatut per al cas de dissolució de la mancomunitat (art. 29).  
Per a tot el personal (tant l'integrat com el de nou ingrés) seran d'aplicació el conveni cololectiu i/o l'acord de condicions de treball dels funcionaris que estiguen vigents en l'Ajuntament de Cocentaina.  
5. Si el Ple de la corporació ho considera convenient, i en funció del volum de l'activitat de la Mancomunitat, podrà establir-se que siga el personal dels ajuntaments qui, en tot o en part, assumisca les tasques de gestió administrativa i/o tècnica de la Mancomunitat. En aquest cas, es determinarà en acord plenari quin personal seria necessari i quina dedicació en hores o dies es destinarà a tasques de la Mancomunitat, establint-se, en el seu cas, la compensació econòmica corresponent a favor de l'ajuntament que aporte el seu personal.  
6. El nomenament i el règim del personal eventual, si n'hi ha, serà idèntic a allò previst per a les corporacions locals per la legislació vigent.  
Article 17 Règim econòmic   
La hisenda de la Mancomunitat, la constitueixen els recursos següents:  
a) Ingressos de dret privat.  
b) Subvencions i altres ingressos de dret públic.  
c) Taxes i preus públics.  
d) Contribucions especials   
e) Els procedents d'operacions de crèdit.  
f) Multes.  
g) Les aportacions dels municipis mancomunats.  
h) Totes aquelles formes d'ingressos previstes o que es puguen preveure en la legislació de règim local per a les mancomunitats de municipis.  
Article 18 Procediment obtenció recursos  
1. Per a la imposició, l'exacció, la liquidació i el cobrament dels seus recursos, la Mancomunitat aprovarà les ordenances fiscals corresponents als diferents serveis, les quals, després d'aprovades, tindran força obligatòria en tots els municipis integrants.  
2. Correspondrà als municipis facilitar a la Mancomunitat tota la informació que calga per a la formació de padrons, les altes, les baixes i la resta de modificacions referides als contribuents afectats pels diferents serveis que constituïsquen els fins regulats en els articles anteriors.  
3. La mancomunitat podrà, en tot moment, comprovar, pels seus propis mitjans, la veracitat i l'exactitud de les dades a què es refereix el paràgraf anterior.  
4. Per a l'establiment de preus públics o la seua modificació, s'estarà a allò previst en la normativa vigent.  
Article 19 Aportacions dels municipis  
Les aportacions de les entitats mancomunades es fixaran anualment per a cada exercici econòmic pel Ple de la Mancomunitat, i podran ser per a cada exercici econòmic de la forma següent:  
a) Una quota principal en funció de l'ús que cada entitat faça dels serveis que es presten mancomunadament. Per a la determinació d'aquesta quota, s'aplicaran les bases o els mòduls següents: el nombre d'habitants, el volum dels pressupostos, el consum realment efectuat, el valor/hora utilitzada i qualssevol altres factors que puguen computar-se referents al servei o l'activitat prestada. Aquestes bases o mòduls podran aplicar-se aïlladament o conjuntament.  
b) Una quota complementària per a atendre les despeses generals de conservació, entreteniment i administració, s'utilitzen o no els serveis, en proporció al nombre d'habitants de dret de cada municipi, segons l'última xifra de població aprovada per l'INE.  
Article 20. Pagament de les aportacions  
1. Les aportacions dels municipis de la Mancomunitat tenen la consideració de despeses obligatòries de pagament preferent per a les entitats mancomunades.  
2.. Les aportacions econòmiques dels municipis es faran en la forma i en els terminis que determine el Ple. En el cas que algun municipi es retarde en el pagament de la quota més d'un trimestre, el president requerirà el pagament en el termini de 20 dies. Transcorregut aquest termini sense haver fet efectiu el dèbit, el president podrà sololicitar als òrgans de l'administració central, autonòmica o provincial, la retenció de les quotes pendents, a càrrec de les quantitats que per qualsevol concepte foren liquidades a favor de l'ajuntament deutor a fi que les done a la Mancomunitat.  
3. Aquesta retenció, s'entén autoritzada expressament pels ajuntaments mancomunats en el moment de l'aprovació d'aquest Estatut, sempre que s'adjunte el certificat de descobert reglamentari en cada cas.  
4. El manteniment reiterat en situació de deutor a la Mancomunitat per part d'una entitat local serà causa suficient per a la seua separació definitiva, i podran reclamar-se les quantitats degudes i les despeses derivades d'acord amb els apartats 2 i 3 d'aquest article.  
Quan el deute tinga una antiguitat superior a un any, el Ple podrà acordar la suspensió de la prestació dels serveis en el municipi deutor.  
Per a la separació definitiva, serà imprescindible l'acord del Ple de la Mancomunitat per majoria absoluta de vots, sempre que voten a favor la meitat més un dels vocals assistents, i la ratificació, també per majoria absoluta, de les entitats mancomunades (ajuntaments), llevat de la que és objecte de separació.  
Article 21 Pressupost  
1. La Mancomunitat aprovarà anualment un pressupost, d'acord amb el que es disposa en la legislació de règim local vigent.  
2. El pressupost constitueix l'expressió xifrada, conjunta i sistemàtica de les obligacions que, com a màxim, poden reconèixer i dels drets amb venciment o que estiga previst fer durant el corresponent exercici econòmic.  
3. S'inclouran en el pressupost les inversions que es puguen realitzar i també les fonts de finançament.  
Article 22 Patrimoni  
1. El patrimoni de la Mancomunitat estarà integrat per tota classe de béns, drets i accions que legítimament adquirisquen en el moment de la seua constitució o amb posterioritat. Amb aquest efecte, haurà de formar-se un inventari d'acord amb les disposicions vigents en la matèria, que es revisarà anualment.  
2. La participació de cada entitat mancomunada en aquest patrimoni es fixarà, tant inicialment com en el futur, en funció del nombre d'habitants de dret de cada entitat, segons les últimes dades del padró aprovades per l'INE.  
No obstant això, ateses les característiques de les aportacions a la Mancomunitat, es podran tenir en compte altres factors de ponderació.  
3. Els Ajuntaments mancomunats podran cedir gratuïtament l'ús de béns a la Mancomunitat, per a la prestació dels serveis propis d'aquesta. En aquest cas la Mancomunitat assumirà el cost de manteniment i conservació del bé, en tot o en part, segons es determine en l'acord de cessió i acceptació.  
Els béns cedits revertiran en tot cas a l'Ajuntament cedent en cas d'innecessarietat per a la prestació del servei o de dissolució de la Mancomunitat o de separació de dit ajuntament de la Mancomunitat.  
Article 23 Modificació de l'Estatut  
La modificació de l'Estatut es durà a terme per procediment similar al de la seua constitució, d'acord amb allò establert pels òrgans competents de la Generalitat Valenciana, en el seu cas, i s'ajustarà a les següents regles:  
a) Acord del Ple de la Mancomunitat proposant la modificació per majoria absoluta del número de vots, sempre que voten a favor la meitat més ún dels vocals assistents.  
b) Sotmetiment a informació pública del projecte de modificació per un termini mínim d'un mes, exposant anunci en el BOP d'Alacant i els taulers d'anuncis dels municipis mancomunats.  
c) Informe preceptiu de la Diputació d'Alacant i l'òrgan autonòmic corresponent.  
d) Aprovació pels respectius plenaris dels municipis mancomunats, per majoria absoluta del nombre legal de membres.  
e) Resolució del Ple de la Mancomunitat de les alolegacions presentades, en el seu cas, i aprovació definitiva.  
f) Finalitzada la tramitació s'enviaran a l'òrgan autonòmic competent per tal que efectue el corresponent control de legalitat, dicte resolució al respecte i done publicitat a l'estatut modificat mitjançant publicació en el DOGV.  
Article 24 Incorporació de nous membres  
1. Per a la incorporació a la Mancomunitat d'un nou municipi cal:  
a) El vot favorable de la majoria absoluta dels membres de la corporació interessada, i posterior sololicitud d'adhesió a la Mancomunitat, adreçada al president d'aquesta.  
b) El vot favorable de la majoria absoluta dels vots del Ple de la Mancomunitat, sempre que voten a favor la meitat més un dels vocals assistents.  
c) A partir d'ací, la incorporació de nous municipis requerirà el mateix tràmit que la modificació de l'estatut detallada en l'article anterior, i es tramitarà conjuntament amb la modificació d'aquest en què es faça constar el nou/s membre/s.  
2. L'aportació inicial dels municipis incorporats a la Mancomunitat, després de la seua constitució, estarà determinada:  
a) Per l'índex del patrimoni de la Mancomunitat destinat a serveis generals, per habitant dels municipis ja integrats, multiplicat pel nombre d'habitants de l'entitat que sololicita la inclusió.  
b) Aportarà també la part proporcional que li corresponga del patrimoni concret assignat al servei individualitzat en què s'integra el municipi, tenint en compte els factors de ponderació de l'adquisició, que s'han d'aplicar al municipi que sololicita la inclusió.  
c) Si no existeix aquest patrimoni, aportarà la quota resultant de multiplicar la quantitat a què es refereix l'art 19 b) que resulte d'aplicació a dit municipi, per un nombre d'anys que no podrà excedir de cinc.   
Per al càlcul d'aquesta aportació no es tindrà en compte el valor del patrimoni cedit a la Mancomunitat pels Ajuntaments mancomunats.  
3. La quota que resulte d'aquesta valoració podrà ser exigida en el moment de la incorporació de l'entitat local a la Mancomunitat o el pagament podrà quedar diferit fins a quatre anys, comptadors des de la incorporació a la Mancomunitat, per quartes parts, amb l'interès legal corresponent. També podrà diferir-se l'exigència de la quota per al supòsit de separació de dit municipi o dissolució de la Mancomunitat, meritant l'interès legal corresponent.  
4. Així mateix, haurà d'aportar totes les despeses que s'originen com a conseqüència o amb motiu de la seua inclusió en la Mancomunitat.  
Article 25 Separació voluntària   
Per a la separació voluntària de la Mancomunitat de qualsevol dels municipis que la integren caldrà:  
a) Que ho sololicite la corporació interessada amb acord adoptat per majoria absoluta del Ple, sempre que es trobe al corrent en el pagament de les seues aportacions i es faça càrrec de totes les despeses que s'originen amb motiu de la separació i la part del passiu concret per la Mancomunitat al seu càrrec.  
b) Informe del Ple de la Mancomunitat, que serà no vinculant, d'acord amb l'art. 26.3 del RD 1960/1986 Reglament de Població i demarcació territorial.  
c) Acord definitiu del Ple del municipi interessat, per majoria absoluta del nombre legal de membres i notificació fefaent al President de la Mancomunitat.  
d) L'òrgan plenari de la Mancomunitat es donarà per assabentat de la notificació, i iniciarà la tramitació de la modificació d'estatut corresponent per a fer constar la separació del municipi, sense perjudici de la liquidació econòmica corresponent.  
Article 26. Liquidació per separació  
1. La separació d'una o més corporacions requerirà que aquestes abonen prèviament els seus deutes pendents amb la Mancomunitat, però no obligarà al Ple a efectuar la liquidació de la Mancomunitat. Aquest dret quedarà en suspens fins al dia de la dissolució d'aquesta, data en què a les corporacions separades se'ls abonarà la part alíquota que els corresponga de la liquidació dels béns de la Mancomunitat.  
2. No obstant això, en cas que el municipi o municipis separats de la mancomunitat, hagen aportat a aquesta béns afectes a serveis propis, es practicarà, excepte acord amb el municipi interessat, una liquidació parcial a fi que aquests elements els siguen reintegrats, sense perjudici dels drets que els puguen assistir en el moment de la liquidació definitiva per haver aportat elements d'altra naturalesa.  
3. Fora del cas de la liquidació parcial esmentada en el punt anterior, les corporacions separades tampoc no podran alolegar cap dret de propietat dels béns i serveis de la Mancomunitat, encara que aquests radiquen en el seu terme municipal.  
Article 27. Dissolució de la Mancomunitat  
La Mancomunitat es dissoldrà per alguna de les causes següents:  
a) Per desaparició del fi per al qual ha estat creada.  
b) Quan ho acorden el Ple de la Mancomunitat i els ajuntaments mancomunats, amb el vot favorable de la majoria absoluta legal dels seus vots.  
c) Quan, per absorció de les competències municipals respectives, la prestació dels serveis la faça l'estat, la comunitat autònoma o la diputació provincial.  
Article 28 Procediment de dissolució  
1. Quan els ajuntaments mancomunats decidisquen dissoldre la Mancomunitat, adoptaran el corresponent acord previ on manifesten aquest propòsit. Per a la validesa de l'acord caldrà la majoria absoluta de vots dels membres que legalment els integren.  
2. A la vista dels acords municipals, el Ple de la Mancomunitat, en el termini dels 30 dies següents a la recepció de la comunicació d'aquests, nomenarà una comissió liquidadora composta pel president i, almenys, quatre vocals. S'hi integraran el secretari i l'interventor, si n'hi ha, per tal d'assessorar, amb veu, però sense vot. Igualment, podran convocar a les reunions experts determinats per a escoltar la seua opinió o preparar informes o dictàmens en temes concrets de la seua especialitat.  
3. La comissió, en un termini no superior a tres mesos, haurà de fer inventari de béns, serveis i drets de la Mancomunitat, xifrarà els seus recursos, càrregues i dèbits, i farà una llista del seu personal per a, més tard, proposar al Ple de l'entitat l'oportuna distribució o integració d'aquests en els ajuntaments mancomunats, tenint en compte les mateixes dades que hagen servit per a la formació del patrimoni.  
També farà el calendari de les actuacions liquidadores, que no podrà excedir de sis mesos.  
4. La proposta, perquè siga vàlidament aprovada, requerirà el vot favorable de la majoria absoluta dels vots de dret del Ple de la Mancomunitat, sempre que voten a favor la meitat més un dels vocals assistents. Després d'aprovada, la proposta serà vinculant per als ajuntaments mancomunats.  
5. En tot cas, verificada la integració del personal en els respectius municipis, es respectaran tots els drets de qualsevol ordre o naturalesa que aquest tinga en la mancomunitat.  
DISPOSICIÓ ADDICIONAL  
A l'efecte de determinar les majories en les votacions en assumptes referits a serveis no prestats en tots els municipis membres, que requerisquen una majoria qualificada, es tindran en compte els vots efectuats pels representants dels ajuntaments en què es preste el servei, tenint la resta dels vocals veu, però no vot.  
DISPOSICIONS TRANSITÒRIES  
Primera  
Dins del mes següent a l'entrada en vigor de l'Estatut, les corporacions mancomunades hauran de designar el representat que els corresponga i hauran de comunicar-ne el nom i l'adreça a la Secretaria de l'assemblea constituent.  
Segona  
L'assemblea constituent, en el mateix termini, convocarà tots els representants de les entitats mancomunades a fi de constituir el Ple i nomenar el president de la mancomunitat, i actuarà de secretari qui ho siga de l'ajuntament on es faça la sessió.  
Tercera  
El president de la Mancomunitat, en el termini d'un mes a comptar des de la seua elecció en la sessió constitutiva, sololicitarà del Registre d'Entitats Locals la inscripció de la Mancomunitat. Així mateix, comunicarà, en el mateix termini, les modificacions que es produïsquen en les dades inscrites, i la cancelolació registral quan la Mancomunitat es disolga.  
DISPOSICIÓ FINAL  
Per a allò no previst en aquest Estatut s'aplicarà el que la legislació estableix per a les entitats locals.  
El present Estatut entrarà en vigor al dia següent de la seua publicació en el DOCV.